Washington es va retirar a Nova Jersey, seguit de les forces d'avançada de Howe sota el comandament de Charles Cornwallis. En aquest moment, Howe va preparar les tropes sota el comandament del general Clinton per a l'embarcament per tal d'ocupa Newport, l'altre objectiu principal del seu pla. Clinton va proposar que aquestes tropes fossin desembarcades a Nova Jersey, davant de Staten Island o al riu Delaware, atrapant Washington o fins i tot capturant la seu del congrés continental, Filadèlfia. Howe va rebutjar aquestes propostes, enviant a Clinton i al general Hugh Percy, dos crítics vociferants de la seva direcció, a prendre Newport. A principis de desembre, Howe va anar a Trenton, Nova Jersey, per organitzar la disposició de les seves tropes per a l'hivern. Washington s'havia retirat a través de Delaware i Howe va tornar a Nova York creient que la campanya s'havia acabat per a la temporada. Quan Washington va atacar els quarters Hessians a Trenton el 26 de desembre de 1776, Howe va enviar Cornwallis a reformar l'exèrcit a Nova Jersey i perseguir a Washington. Una segona victòria a Trenton i una tercera a Princeton de Washington van frustrar Cornwallis. Howe va fer recular l'exèrcit a posicions molt més properes a Nova York per a l'hivern.